«Արյուն» ամսագիրը տպագրում է տեսական և կլինիկական հետազոտություններ, գրական ակնարկներ և գործնական արյունաբանության և փոխներարկաբանության տարբեր խնդիրներին վերաբերող առանձին դեպքերի վերլուծություններ: Ամսագիրը լուսաբանում է իմունահեմատոլոգիայի, արյան պահածոյացան ժամանակակից մոտեցումները, դոնորության, արյան ծառայության, արյան բաղադրամասերի և պատրաստուկների ստացման և տարբեր հիվանդությունների ժամանակ կիրառման խնդիրները: Ամսագրի հայեցակարգի հիմքում է նաև հիմնարար հետազոտությունների ու գիտագործնական արյունաբանության և փոխներարկաբանության միջև կապի ապահովումը: Ամսագրում տպագրվում են ինչպես արյան համակարգի հիվանդությունների, այնպես էլ ոչ արյունաբանական հիվանդությունների (ներքին հիվանդություններ, թունավորում, իոնացնող ճառագայթների ազդեցություն և այլն) պատճառագիտության, ախտածնության, կլնիկական ընթացքի և բուժման վերաբերյալ բնագիր նյութեր: